Huawei prezidenti hali taqdim etilmagan smartfonni tasodifan ko‘rsatib qo‘ydi (foto)

Hali taqdim etilmagan Huawei P9 smartfonini tasodifan kompaniya prezidenti Ren Jenfey qo‘lida ko‘rib qolishdi va uni suratga olishdi, deb yozadi “Hi-tech.mail.ru”.

Fotosuratdagiga o‘xshash qurilma yaqinda renderlarda paydo bo‘lgan edi. Huawei P9 bozordagi eng kuchli smartfonlardan biri bo‘lishi kutilmoqda.

U Kirin 950 chipseti, 3 Gb tezkor va 32 Gb ichki xotira, 5,2 dyuymli 1080×1920 pikselli ekran, qo‘sh kamera (har biri 12 megapikselli), 5 megapikselli old kamera, shuningdek 3000 mA/soat sig‘imli akkumulyatorga ega bo‘ladi.
Qurilma EMUI interfeysli Android 6.0 Marshmallow operatsion tizimida ishlaydi. Huawei P9 taxminan 500 dollar narxida sotuvga chiqishi kutilmoqda.